Document ID: 32004L0061

Komisijas Direktīva 2004/61/EK
(2004. gada 26. aprīlis),
ar kuru groza pielikumus Padomes Direktīvām 86/362/EEK, 86/363/EEK un 90/642/EEK attiecībā uz maksimāli pieļaujamajiem atlieku daudzumiem konkrētiem pesticīdiem, kurus aizliegts lietot Eiropas Kopienā
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1986. gada 24. jūlija Direktīvu 86/362/EEK par pesticīdu atliekvielu maksimāli pieļaujamo daudzumu noteikšanu labībā un uz tās [1], un jo īpaši tās 10. pantu,
ņemot vērā Padomes 1986. gada 24. jūlija Direktīvu 86/363/EEK par maksimāli pieļaujamā pesticīdu atlieku daudzuma noteikšanu dzīvnieku izcelsmes produktos un uz tiem [2], un jo īpaši tās 10. pantu,
ņemot vērā Padomes 1990. gada 27. novembra Direktīvu 90/642/EEK par pesticīdu atlieku maksimāli pieļaujamā daudzuma noteikšanu konkrētos augu izcelsmes produktos un uz tiem, ieskaitot augļus un dārzeņus [3], un jo īpaši tās 7. pantu,
tā kā:
(1) Saskaņā ar Padomes Direktīvu 79/117/EEK [4], kurā jaunākie grozījumi izdarīti ar Padomes Regulu (EK) Nr. 2003/807 [5], dzīvsudraba oksīds, dzīvsudraba hlorīds (kalomels), citi neorganiski dzīvsudraba savienojumi, dzīvsudraba alkilsavienojumi, dzīvsudraba alkoksialkil- un arilsavienojumi, aldrīns, hlordāns, dieldrīns, HCH, heksahlorbenzols, kamfehlors (toksafēns), etilēnoksīds, nitrofēns, 1,2-dibrometāns, 1,2-dihloretāns, dinosebs un dinapakrils ir pesticīdi, kurus aizliegts lietot un laist tirgū EK. Ņemot vērā to, ka daži no šiem pesticīdiem ir pieejami pasaules tirgū, ir lietderīgi noteikt tādus maksimālos atlieku daudzumus visiem produktiem, kas atbilst minimālajam analītiski nosakāmajam daudzumam. Dažus dzīvsudraba savienojumus nevar atšķirt no dzīvsudraba savienojumiem, kuru izcelsme ir vides piesārņojums.
(2) Ja kādu pesticīdu nav atļauts likumīgi lietot un ja tā atliekas nav pieļaujamas, tad ir lietderīgi noteikt, ka maksimālo atlieku daudzumu, kas atbilst minimālajam analītiski nosakāmajam daudzumam svaigā produktā, piemēro arī kombinētiem vai pārstrādātiem produktiem.
(3) Ir ņemti vērā Augu zinātniskās komitejas atzinumi, jo īpaši tās konsultācijas un ieteikumi par metodoloģiju, kas jāievēro, lai aizsargātu ar pesticīdiem apstrādātu lauksaimniecības produktu patērētājus.
(4) Tādēļ attiecīgi jāgroza Direktīvu 86/362/EEK, 86/363/EEK un 90/642/EEK pielikumi.
(5) Šajā direktīvā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO DIREKTĪVU.
1. pants
Direktīvas 86/362/EEK II pielikuma A daļā pievieno šādas rindas:
"Pesticīdu atliekas | Maksimālais daudzums |
-Dzīvsudraba savienojumi | 0,01 labībā |
-Kamfehlors (kamfehlors ar 67- 69 % hlora saturu) | 0,1 labībā |
-1,2-dibrometāns | 0,01 labībā |
-1,2-dihloretāns | 0,01 labībā |
-Dinosebs | 0,01 labībā |
-Binapakrils | 0,01 labībā |
-Nitrofēns | 0,01 labībā |
-Etilēnoksīds (etilēnoksīda un 2-hloretanola summa, izteiktā kā etilēnoksīds) | 0,02 labībā |
2. pants
Direktīvas 86/363/EEK II pielikuma A daļā pievieno šādas rindas:
"Pesticīdu atliekas | Maksimālais daudzums (mg/kg) |
Taukos, kas ir gaļā, gaļas izstrādājumos, subproduktos un dzīvnieku taukos, kas iekļauti I pielikumā ar KN kodu Nr. 0201, 0202, 0203, 0204, 02050000, 0206, 0207, ex0208, 020900, 0210, 160100 un 1602 (i), (iv) | Govs pienam un pilnpienam, kas iekļauti I pielikumā ar KN kodu Nr. 0401; pārējiem pārtikas produktiem, kuru KN kodu Nr. ir 0401, 0402, 040500, 0406 saskaņā ar (ii), (iv) | Svaigās olās bez čaumalām, putnu olās un olu dzeltenumos, kuri iekļauti I pielikumā ar KN kodu Nr. 040700 un 0408 (iii), (iv) |
-Nitrofēns | 0,01 | 0,01 | 0,01 |
-Dzīvsudraba savienojumu summa | 0,01 | 0,01 | 0,01 |
-Kamfehlors (visu triju indikatorsavienojumu summa Parlar Nr. 26, 50 un 62) | 0,05, izņemot mājputnu gaļu | 0,01 | |
-1,2-dihloretāns | 0,1 | 0,1 | 0,1 |
-Binapakrils | 0,01 | 0,01 | 0,01 |
-Etilēnoksīds (etilēnoksīda un 2-hloretanola summa, izteikta kā etilēnoksīds) | 0,02 | 0,02 | 0,02 |
-Kaptafols | 0,01 | 0,01 | 0,01 |
3. pants
Direktīvas 86/363/EEK II pielikuma B daļā pievieno šādas rindas:
"Pesticīdu atliekas | Maksimālais daudzums (mg/kg) |
Gaļā, to skaitā taukos, gaļas izstrādājumos, subproduktos un dzīvnieku taukos, kas iekļauti I pielikumā ar KN kodu Nr. 0201, 0202, 0203, 0204, 02050000, 0206, 0207, ex0208, 020900, 0210, 160100 un 1602 | Pienam un piena produktiem, kas iekļauti I pielikumā ar KN kodu Nr. 0401, 0402, 040500 un 0406 | Svaigās olās bez čaumalām, putnu olās un olu dzeltenumos, kas iekļauti I pielikumā ar KN kodu Nr. 040700 un 0408 |
Dinosebs | 0,01 | 0,01 | 0,01 |
4. pants
Šīs direktīvas pielikumā norādītos maksimālos pesticīdu daudzumus pievieno Direktīvas 90/642/EEK II pielikumā norādītajiem, kas attiecas uz attiecīgajiem pesticīdiem.
5. pants
1. Dalībvalstis vēlākais astoņus mēnešus pēc šīs direktīvas pieņemšanas pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto aktu tekstus, kā arī minēto aktu un šīs direktīvas korelācijas tabulu.
Tās sāk piemērot minētos noteikumus deviņus mēnešus pēc šīs direktīvas pieņemšanas.
Kad dalībvalstis pieņem minētos tiesību aktus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāmas šādas atsauces.
2. Dalībvalstis paziņo Komisijai to tiesību aktu galvenos noteikumus, ko tās pieņem jomā, uz kuru attiecas šī direktīva.
6. pants
Šī direktīva stājas spēkā septītajā dienā pēc publicēšanas Eiropas Savienības Oficiālajā Vēstnesī.
7. pants
Šī direktīva ir adresēta dalībvalstīm.
Briselē, 2004. gada 26. aprīlī

Labels: 12
20
17
6